

           

KĖDAINIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
DĖL KĖDAINIŲ RAJONO SAVIVALDYBĖS BIUDŽETO PROJEKTO SUDARYMO, BIUDŽETO VYKDYMO IR ATASKAITŲ RINKINIŲ RENGIMO  TVARKOS  APRAŠO  PATVIRTINIMO

2021 m. spalio 29 d. Nr. AD-1-1276
Kėdainiai

[bookmark: _Hlk513560563]Vadovaudamasis Lietuvos Respublikos vietos savivaldos įstatymo 18 straipsnio 1 dalimi, 29 straipsnio 8 dalies 2 ir 5 punktais, 50 ir 51 straipsniais, Lietuvos Respublikos biudžeto sandaros įstatymo 8 straipsnio 1 dalimi, 26 straipsniu, 27 straipsnio 3 dalimi, Lietuvos Respublikos Vyriausybės 2001 m. gegužės 14 d. nutarimu Nr. 543 „Dėl Lietuvos Respublikos valstybės biudžeto ir savivaldybių biudžetų sudarymo ir vykdymo taisyklių patvirtinimo“ patvirtintų Lietuvos Respublikos valstybės biudžeto ir savivaldybių biudžetų sudarymo ir vykdymo taisyklių 21 ir 22 punktais:
1. T v i r t i n u Kėdainių rajono savivaldybės biudžeto projekto sudarymo, biudžeto vykdymo ir ataskaitų rinkinių rengimo tvarkos aprašą (pridedama).
2. P r i p a ž į t u  netekusiais galios:
[bookmark: _Hlk80795950][bookmark: _Hlk80796063]2.1. Kėdainių rajono savivaldybės administracijos direktoriaus 2019 m. birželio 5 d. įsakymą Nr. AD-1-647 „Dėl Kėdainių rajono savivaldybės biudžeto projekto sudarymo, biudžeto vykdymo ir ataskaitų rinkinių rengimo  tvarkos  aprašo  patvirtinimo“.
2.2. Kėdainių rajono savivaldybės administracijos direktoriaus 2014 m. vasario 25 d. įsakymą Nr. AD-1-239 „Dėl Kėdainių rajono savivaldybės administracijos direktoriaus 2011 m. liepos 15 d. įsakymo Nr. AD-1-2151 „Dėl Kėdainių rajono savivaldybės biudžeto projekto sudarymo, biudžeto vykdymo ir ataskaitų rinkinių rengimo tvarkos aprašo patvirtinimo“ pakeitimo;
 2.3. Kėdainių rajono savivaldybės administracijos direktoriaus 2011 m. liepos 15 d. įsakymą Nr. AD-1-2151 „Dėl Kėdainių rajono savivaldybės biudžeto projekto sudarymo, biudžeto vykdymo ir ataskaitų rinkinių rengimo  tvarkos  aprašo  patvirtinimo“.
3. Į p a r e i g o j u  administracijos direktoriaus padėjėją  įsakymą įteikti  biudžetinių įstaigų vadovams, seniūnijų seniūnams ir šiuo įsakymu tvirtiname tvarkos apraše išvardintiems skyrių vedėjams.


Administracijos direktorius 		  	                      Arūnas Kacevičius





Parengė,
Jolanta Sakavičienė		Dalius Ramonas	Rūta Švedienė
2021-10-28
                                                                                                                      	
V- sistemoje

                                   PATVIRTINTA
                                                                                     Kėdainių rajono savivaldybės
                                                                                     administracijos  direktoriaus 
                                                                                     2021 m. spalio 29 d. įsakymu Nr. AD-1-1276                                                                                                                                                                                                            


[bookmark: _Hlk74750147]KĖDAINIŲ RAJONO SAVIVALDYBĖS BIUDŽETO PROJEKTO SUDARYMO, BIUDŽETO VYKDYMO IR  ATASKAITŲ RINKINIŲ RENGIMO TVARKOS APRAŠAS

I SKYRIUS
BENDROSIOS NUOSTATOS

1. Kėdainių rajono savivaldybės biudžeto (toliau − savivaldybės biudžetas) projekto sudarymo, biudžeto vykdymo ir ataskaitų rinkinių rengimo  tvarkos aprašas (toliau – tvarkos aprašas) nustato savivaldybės biudžeto rengimo, tvirtinimo ir vykdymo procedūras, savivaldybės biudžeto vykdymo ir finansinių ataskaitų rinkinių rengimo  tvarką,  asignavimų valdytojų teises ir pareigas.
2. Šiame tvarkos apraše vartojamos sąvokos atitinka sąvokas, vartojamas Lietuvos Respublikos biudžeto  sandaros įstatyme. 
3. Savivaldybės biudžeto sudarymo pagrindas yra Kėdainių rajono savivaldybės tarybos (toliau −  savivaldybės taryba) patvirtintos socialinės, ekonominės ir kitos programos, taip pat savivaldybės funkcijoms įgyvendinti reikalingų lėšų skaičiavimai.
4. Savivaldybės biudžeto vykdymo teisinis pagrindas yra savivaldybės tarybos priimti sprendimai dėl atitinkamų biudžetinių metų savivaldybės biudžeto patvirtinimo.
5. Savivaldybės biudžeto asignavimų valdytojų ir jiems pavaldžių įstaigų asignavimų panaudojimo pagrindas yra asignavimų valdytojų patvirtintos  programų sąmatos. 

II SKYRIUS
SAVIVALDYBĖS BIUDŽETO PROJEKTO  RENGIMAS

6. Savivaldybės biudžeto projekto rengimą ir vykdymą organizuoja ir savivaldybės biudžeto asignavimus administruoja Kėdainių rajono savivaldybės administracijos direktorius (toliau –administracijos direktorius).
7. Savivaldybės biudžeto projektas rengiamas vadovaujantis Lietuvos Respublikos  biudžeto sandaros įstatymu, Lietuvos Respublikos Seimo patvirtintais savivaldybių biudžetų finansiniais rodikliais, savivaldybės tarybos patvirtintomis socialinėmis, ekonominėmis programomis, strateginiu veiklos planu,  asignavimų valdytojų programomis ir jų sąmatų projektais, šiuo tvarkos aprašu. 
8.  Savivaldybės biudžeto pajamas sudaro:
[bookmark: part_379233b30384431dbabc4f79c0341360]8.1. pajamos iš mokesčių, gaunamos į savivaldybės biudžetą pagal įstatymus ir kitus teisės aktus;
[bookmark: part_bc086b16fe9e4b5982d2258461c0286f]8.2. pajamos iš savivaldybės turto; 
[bookmark: part_bb9470cae4634887b2782b83f62fcfda]8.3. savivaldybės biudžetinių įstaigų pajamos;
[bookmark: part_34e80a052dc0446db11441677dea2f7b]8.4. pajamos, gautos už išnuomotą arba suteiktą naudotis valstybinę žemę, valstybinio vidaus vandenų fondo vandens telkinius ir įstatymų nustatyta tvarka paskirsčius lėšas už parduotus valstybinės žemės sklypus;
[bookmark: part_490dd7c8835a47ed86f0c5d8979bd292]8.5. valstybės biudžeto dotacijos ir kitos pervedamos lėšos;
[bookmark: part_fa1d80de8b6f41d1b8c6fa74425264f6]8.6. negrąžintina finansinė parama (lėšos);
[bookmark: part_d704bffa3e3d4444ad2971f9235ce2ac]8.7. kitos įstatymais nustatytos pajamos.
[bookmark: part_3e625965d6ef48e4b2bcd568399bf23f]9. Į savivaldybės biudžeto pajamas įskaitomos įmokos už ilgalaikio materialiojo ir nematerialiojo turto realizavimą.
10. Savivaldybės biudžeto asignavimų valdytojų pajamos, gautos atliekant funkcijas, nustatytas jų veiklą reglamentuojančiuose dokumentuose, įstaigų veiklos nuostatuose, gaunamos lėšos (išskyrus valstybės rinkliavą ir žyminį mokestį) ir pajamos už trumpalaikio ir ilgalaikio materialiojo turto nuomą, kurios, vadovaujantis įstatymais arba Lietuvos Respublikos Vyriausybės nutarimais, įmokamos į savivaldybės biudžetą ir naudojamos vadovaujantis įstatymais arba Lietuvos Respublikos Vyriausybės nutarimais  šių įstaigų vykdomoms programoms finansuoti.
11. Savivaldybės taryba savivaldybės biudžeto asignavimų valdytojų teikimu nustato jų teikiamų paslaugų apmokėjimo kainas ir tarifus, jeigu teisės aktai nenumato kitaip. 
12. Kiekvienais metais iki einamųjų metų spalio 1 d., atsižvelgdami į savivaldybės tarybos patvirtintus strateginius veiklos planus,  Kėdainių rajono savivaldybės administracijos Biudžeto ir finansų skyriui (toliau − Biudžeto ir finansų skyrius) teikia duomenis apie lėšų poreikį ateinančiais metais:
12.1. savivaldybės biudžeto asignavimų valdytojai, atsižvelgdami į Kėdainių rajono savivaldybės administracijos Strateginio planavimo ir investicijų skyriaus (toliau − Strateginio planavimo ir investicijų skyrius)  pateiktus maksimalius biudžeto asignavimus, įsiskolinimus, teikia  vykdomų programų sąmatų projektus su išlaidų apskaičiavimais pagal savivaldybės tarybos sprendimais patvirtintas programas. Sąmatų projektai ir skaičiavimai nustatyta tvarka teikiami Lietuvos Respublikos finansų ministerijai;
12.2. Strateginio planavimo ir investicijų skyrius  – duomenis apie lėšų poreikį daliniam finansavimui pagal atskirus projektus gaunant lėšas iš Europos Sąjungos fondų ar kitų išorės šaltinių. Duomenis apie valstybės kapitalo investicijų paraiškas pateiktas Lietuvos Respublikos ministerijoms vadovaujantis Lietuvos Respublikos Vyriausybės patvirtintomis Valstybės lėšų, skirtų valstybės kapitalo investicijoms,  planavimo, tikslinimo, naudojimo, apskaitos ir kontrolės taisyklėmis, savivaldybės tarybos patvirtintu strateginiu veiklos planu;	
12.3. Kėdainių rajono savivaldybės administracijos Statybos ir turto skyrius (toliau − Statybos ir turto skyrius) – duomenis apie lėšų poreikį pagal Lietuvos Respublikos transporto lengvatų įstatymą mokinių važiavimo savivaldybės teritorijoje ir lengvatas turinčių  keleivių išlaidoms kompensuoti bei numatomų rekonstruoti, remontuoti, naujų statybų  objektų sąrašą ir pagrįstai apskaičiuotą lėšų poreikį  šiems objektams;
12.4. Kėdainių rajono savivaldybės administracijos Žemės ūkio ir aplinkosaugos skyrius (toliau − Žemės ūkio ir aplinkosaugos skyrius) – duomenis apie lėšų poreikį Kėdainių rajono savivaldybės aplinkos apsaugos rėmimo specialiajai programai vykdyti pagal Lietuvos Respublikos savivaldybių aplinkos apsaugos rėmimo specialiosios programos įstatymą; 
12.5. Kėdainių rajono savivaldybės administracijos Architektūros ir urbanistikos skyrius (toliau − Architektūros ir urbanistikos skyrius) – duomenis apie lėšų poreikį specialiesiems ir detaliesiems planams, topografinėms nuotraukoms ir geodeziniams planams rengti.
13. Savivaldybės biudžeto asignavimų valdytojai ir jiems pavaldžių biudžetinių įstaigų vadovai atsako už teisingą ir savalaikį  programų sąmatų projektų sudarymą.
14. Biudžeto ir finansų skyrius:
14.1. skaičiuoja savivaldybės biudžeto asignavimų valdytojams išlaidas savarankiškoms funkcijoms vykdyti (darbo užmokestį, socialinio draudimo įnašus, prekių ir paslaugų įsigijimo išlaidas) pagal administracijos direktoriaus įsakymu patvirtintas išlaidų normas, atsižvelgiant į mokėtinas sumas ir kitus rodiklius,  į pateiktus savivaldybės biudžeto asignavimų valdytojų sąmatų projektus;
14.2. skaičiuoja savivaldybės biudžeto asignavimų valdytojams ugdymo reikmėms finansuoti lėšas pagal Lietuvos Respublikos Vyriausybės patvirtintą Mokymo lėšų apskaičiavimo, paskirstymo ir panaudojimo metodiką;
14.3. skaičiuoja savivaldybės biudžeto asignavimų valdytojams išlaidas valstybinėms (valstybės perduotoms savivaldybėms) funkcijoms atlikti pagal Lietuvos Respublikos ministerijų patvirtintas metodikas.
14.4. vadovaudamasis Kėdainių rajono savivaldybės strateginiu veiklos planu ir  skaičiavimais, iki einamųjų metų  gruodžio 1 d. sudaro savivaldybės biudžeto projektą  pagal strateginio veiklos plano programas, savivaldybės biudžeto asignavimų valdytojus, valstybės funkcinę ir ekonominę klasifikaciją  ir finansavimo šaltinius. 

III SKYRIUS
SAVIVALDYBĖS BIUDŽETO VYKDYMAS

15. Savivaldybės biudžeto asignavimų valdytojai per 15 darbo dienų po atitinkamų metų savivaldybės biudžeto patvirtinimo sudaro sąmatas užpildydami programų sąmatų formas ir jų priedus, patvirtintus Lietuvos Respublikos finansų ministro. Programos sąmatos forma ir jos priedai gali būti sutrumpinti, t. y praleistos tuščios eilutes, nekeičiant jų eilės numerių. Programų sąmatos  sudaromos pagal kiekvieną programos finansavimo šaltinį, funkcinės ir  ekonominės klasifikacijos kodus ir pateikiamos Biudžeto ir finansų skyriui. 
16. Programų sąmatas pasirašo jas sudariusių savivaldybės biudžetinių įstaigų, savivaldybės administracijos ir jos padalinių vadovai ar jų įgalioti asmenys. Vienas sąmatos egzempliorius teikiamas Biudžeto ir finansų skyriui. 
17. Sudarydami programų sąmatas, savivaldybės biudžeto asignavimų valdytojai turi užtikrinti, kad jų ir jiems pavaldžių biudžetinių įstaigų bei kitų subjektų praėjusių metų įsiskolinimai pagal jų  įsipareigojimus būtų numatyti padengti planuojamais metais, neviršijant tiems metams skirtų savivaldybės biudžeto asignavimų.
18. Savivaldybės biudžeto asignavimų valdytojai ir jiems pavaldžių biudžetinių įstaigų vadovai atsako už teisingą programų sąmatų sudarymą, neviršijant patvirtintų asignavimų, už paskirtų asignavimų naudojimo teisėtumą, ekonomiškumą, efektyvumą ir rezultatyvumą.
19. Savivaldybės biudžeto asignavimų valdytojai asignavimus planuoja ketvirčiais, įvertinę darbo užmokesčio, atostoginių išmokėjimą, išlaidas šildymui, subsidijoms, kompensacijoms, investicijoms ir mokėtinas sumas.
[bookmark: _Hlk74820059]20. Patvirtinus savivaldybės biudžetą, Biudžeto ir finansų skyrius per 30 darbo dienų informaciją teikia Lietuvos Respublikos finansų ministerijai.  
 21. Vadovaudamasis patvirtintu biudžetu ir savivaldybės biudžeto asignavimų valdytojų patvirtintomis programų sąmatomis, Biudžeto ir finansų skyrius per 30 darbo dienų po biudžeto patvirtinimo, sudaro ketvirčiais paskirstytą savivaldybės biudžeto metų pajamų ir finansavimo planą (išlaidų sąrašą) pagal savivaldybės biudžeto asignavimų valdytojus, programas ir išlaidų ekonominę klasifikaciją. Savivaldybės biudžeto pajamų ir finansavimo planą (išlaidų sąrašą) tvirtina administracijos direktorius.
22. Biudžeto apyvartos lėšos planuojamos teikiant savivaldybės biudžeto projektą    savivaldybės tarybai tvirtinti, vadovaujantis savivaldybės tarybos patvirtinta tvarka.	
23. Savivaldybės biudžeto patvirtintų programų finansavimą vykdo Biudžeto ir finansų skyrius. 
24. Duomenis apie tiesiogiai  į savivaldybės biudžeto sąskaitą pervestas lėšas, Biudžeto ir finansų skyrius mėnesiui pasibaigus per 2 darbo dienas, teikia Valstybinei mokesčių inspekcijai prie Lietuvos Respublikos finansų ministerijos.  
25. Savivaldybės biudžetui priskirtus mokesčius, kitas įmokas ir valstybės rinkliavas  Valstybinė mokesčių inspekcija prie Lietuvos Respublikos finansų ministerijos perveda į savivaldybės biudžeto sąskaitą kiekvieną darbo dieną.
26. Asignavimai iš savivaldybės biudžeto pervedami dengti tik toms išlaidoms, kurios numatytos savivaldybės biudžeto asignavimų valdytojų vykdomų programų sąmatose. Programų išlaidoms padengti pirmiausia naudojami asignavimai, gauti iš einamaisiais biudžetiniais metais įmokėtų į biudžetą biudžetinių įstaigų pajamų, įskaitant ankstesniais metais nepanaudotus šių lėšų likučius, išskyrus konkrečiam tikslui numatytas lėšas, kurių negali naudoti kitiems tikslams.
27. Biudžeto ir finansų skyrius, savivaldybės biudžeto asignavimų valdytojų finansavimą vykdo vadovaudamasis  patvirtintomis programų sąmatomis, kitu atveju − vadovaudamasis patvirtintomis programų sąmatomis pagal paraiškas, kurios teikiamos programoje „Biudžetas VS“. Į paraišką gali būti įrašytas lėšų poreikis tik toms priemonėms, kurios numatytos programose ir sąmatose. Savivaldybės biudžeto asignavimų valdytojai mokėjimo paraiškas rengia pagal išlaidas įrodančius dokumentus – sąskaitas faktūras, sutartis, darbo užmokesčio, pašalpų ir kitus išmokėjimo žiniaraščius bei  kitus pateisinamuosius dokumentus. Rengiant paraiškas, būtina atsižvelgti į išlaidų paskirstymą ketvirčiais ir išlaidų funkcinę, ekonominę klasifikaciją. Gautas lėšas savivaldybės biudžeto asignavimų valdytojai privalo naudoti tik toms reikmėms, kurios buvo nurodytos paraiškoje. Savivaldybės biudžeto asignavimų valdytojai, vykdydami Savivaldybės biudžetą ir teikdami paraiškas dėl asignavimų gavimo, gali viršyti išlaidas pagal ekonominės klasifikacijos straipsnius iki 50 (penkiasdešimties) eurų, neviršijant bendros tai programos sąmatai patvirtintos lėšų sumos. 
28. Visais atvejais savivaldybės biudžeto asignavimų valdytojai pateikia mokėjimo paraiškas programoms finansuoti iš pajamų, gautų atliekant funkcijas, numatytas jų veiklą reglamentuojančiuose teisės aktuose, tai sumai, kuri buvo įmokėta į  savivaldybės biudžetą.
29. Paraiškas tikslinėms lėšoms gauti (atlikus darbus ir rangovui pateikus atliktų darbų aktus ir sąskaitas) pagal atskiras sutartis su Lietuvos Respublikos ministerijomis numatytiems projektams finansuoti teikia Kėdainių rajono savivaldybės administracijos Apskaitos skyrius (toliau − Apskaitos skyrius), pasirašo administracijos direktorius ir  Biudžeto ir finansų  skyriaus vedėjas.
30. Savivaldybės biudžeto asignavimų valdytojai Europos Sąjungos finansinės paramos, kitos gaunamos finansinės paramos ir bendrojo finansavimo lėšas gali panaudoti tik Europos Sąjungos finansinės paramos projektams ir programoms arba pagal atitinkamas sutartis nustatytiems projektams ir programoms  finansuoti.
31. Subjektai, kurie yra nepavaldžios biudžetinės įstaigos arba nebiudžetinės įstaigos, finansuojami pagal biudžeto patvirtintas programas ir pasirašytas lėšų naudojimo sutartis, kuriose nurodoma vykdytojo  programa, lėšų naudojimo tikslinė paskirtis, veiklos, kuriai skiriamos lėšos, vertinimo kriterijai, detalus lėšų  paskirstymas pagal išlaidų ekonominę paskirtį, atsiskaitymas už  veiklos vertinimo kriterijų įvykdymą ir kitos nuostatos. Šie subjektai, atsiskaitydami už gautų lėšų programoms finansuoti panaudojimą, pateikia asignavimų valdytojui programos finansavimo sutartyje numatytas ataskaitas. Metams pasibaigus subjektų disponuojamose sąskaitose esančios  biudžeto lėšos grąžinamos savivaldybės biudžeto asignavimų valdytojui, skyrusiam biudžeto lėšas.
32. Kėdainių rajono savivaldybės aplinkos apsaugos rėmimo specialiosios programos lėšas naudoja ir ataskaitą apie Specialiosios programos priemonių vykdymą teikia Apskaitos skyrius, vadovaudamasis Lietuvos Respublikos savivaldybių aplinkos apsaugos rėmimo specialiosios programos įstatymu ir Lietuvos Respublikos aplinkos ministro patvirtinta ataskaitos teikimo tvarka.
33.  Prašymus dėl pajamų ir asignavimų pakeitimo už ilgalaikio ir trumpalaikio materialiojo turto nuomą, prekes ir paslaugas, įmokas už išlaikymą švietimo, socialinės apsaugos ir kitose įstaigose savivaldybės biudžeto asignavimų valdytojai teikia administracijos direktoriui  ne dažniau kaip du kartus einamaisiais metais.
34. Įgyvendinant Lietuvos Respublikos biudžeto sandaros įstatymo teises, prireikus keisti biudžeto  asignavimus pagal valstybės funkcinę  klasifikaciją, tą  pačią funkcinę grupę ir ekonominę klasifikaciją, neviršijant patvirtintų bendrųjų asignavimų išlaidoms, savivaldybės biudžeto asignavimų valdytojai visais atvejais, ne vėliau kaip likus 15 kalendorinių dienų iki einamojo ketvirčio pabaigos teikia motyvuotą prašymą Biudžeto ir finansų skyriui. Atsižvelgus į savivaldybės biudžeto asignavimų valdytojų prašymus ir iš anksto suderinus su Biudžeto ir finansų skyriumi, gali būti keičiamas ir biudžeto asignavimų paskirstymas ketvirčiais, kuris tvirtinamas administracijos direktoriaus įsakymu ne vėliau kaip likus 10 kalendorinių dienų  iki atitinkamo ketvirčio pabaigos.
35. Biudžetiniams metams pasibaigus, gautas, bet nepanaudotas pagal tikslinę paskirtį lėšas, savivaldybės biudžeto asignavimų valdytojai grąžina į rajono savivaldybės iždo sąskaitą ne vėliau kaip iki kitų metų sausio 5 dienos, o Biudžeto ir finansų skyrius likusias nepanaudotas tikslinės paskirties lėšas, skirtas savivaldybei priimant atitinkamų metų Lietuvos Respublikos valstybės biudžeto ir savivaldybių biudžetų finansinių rodiklių patvirtinimo įstatymą ar atskirais įstatymais ir Vyriausybės nutarimais, iki kitų metų sausio 10 dienos  perveda iš savivaldybės iždo sąskaitos į atitinkamų valstybės institucijų ir įstaigų sąskaitas, jeigu teisės aktai nenumato kitaip. Ši nuostata netaikoma Europos Sąjungos ar kitos tarptautinės finansinės paramos lėšų likučiams.

IV SKYRIUS
SAVIVALDYBĖS BIUDŽETO VYKDYMO ATASKAITŲ RINKINIŲ RENGIMAS

36. Savivaldybės biudžeto asignavimų valdytojai biudžeto vykdymo ataskaitų rinkinius rengia vadovaudamiesi Lietuvos Respublikos viešojo sektoriaus atskaitomybės įstatymu, Lietuvos Respublikos finansų ministerijos nustatytomis, Biudžeto vykdymo ataskaitų rinkinio sudarymo taisyklėmis.
37. Savivaldybės biudžeto įvykdymo ketvirtinių ir metinių aukštesniojo lygio ataskaitų rinkinius rengia Biudžeto ir finansų skyrius, vadovaudamasis savivaldybės biudžeto apskaitos duomenimis, t. y. į savivaldybės biudžetą gautų pajamų ir savivaldybės biudžeto asignavimų valdytojų panaudotų asignavimų bei asignavimų valdytojų pateiktais biudžeto vykdymo ataskaitų rinkiniais. 
38. Savivaldybės biudžeto asignavimų valdytojai sudaro ir teikia Biudžeto ir finansų skyriui žemesniojo lygio biudžeto vykdymo ataskaitų rinkinius (biudžeto išlaidų sąmatos vykdymo ataskaitų formos ir jų priedai gali būti sutrumpinti, t. y praleistos tuščios eilutes, nekeičiant jų eilės numerių) pateikia: 
38.1. pasibaigus ataskaitiniam ketvirčiui iki kito mėnesio 13 dienos; 
38.2. pasibaigus ataskaitiniams metams iki kito mėnesio 20 dienos.
39. Savivaldybės biudžeto vykdymo ataskaitų rinkiniai rengiami pagal Finansų ministro patvirtintas atskaitomybės formas ir taisykles.
40. Savivaldybės biudžeto vykdymo ataskaitų rinkinį Biudžeto ir finansų skyrius  Lietuvos Respublikos finansų ministerijos nustatytais terminais bei nustatyta forma pateikia Finansų ministerijai.
41. Savivaldybės kontroliuojami viešojo sektoriaus subjektai (VSS):
41.1. finansinius ataskaitų rinkinius sudaro ir teikia Biudžeto ir finansų skyriui vadovaujantis Lietuvos Respublikos viešojo sektoriaus atskaitomybės įstatymu, Viešojo sektoriaus apskaitos ir finansinės atskaitomybės standartais, Viešojo sektoriaus subjektų finansinių ataskaitų konsolidavimo tvarkos aprašu bei Viešojo sektoriaus subjektų finansinių ataskaitų rinkinių konsolidavimo metodika;
41.2. metinių finansinių ataskaitų duomenis teikia į Viešojo sektoriaus apskaitos ir ataskaitų konsolidavimo informacinę sistemą (toliau – VSAKIS), kurioje atlieka Lietuvos Respublikos finansų ministro patvirtintame atitinkamų metų konsolidavimo kalendoriuje nurodytus veiksmus pagal kalendoriuje nustatytus terminus;
41.3. tarpinių finansinių ataskaitų rinkinius teikia Biudžeto ir finansų skyriui elektroninio ryšio priemonėmis ne vėliau kaip per 50 kalendorinių dienų pasibaigus tarpiniam ataskaitiniam laikotarpiui.
41.4.  metinius finansinių ataskaitų rinkinius teikia pasibaigus finansiniams metams ne vėliau kaip per 10 kalendorinių dienų nuo metinių finansinių ataskaitų rinkinio duomenų ir eliminavimo informacijos pateikimo ir tvirtinimo VSAKIS sistemoje.
42. Savivaldybės konsoliduotųjų finansinių ataskaitų rinkinį rengia Biudžeto ir finansų skyrius vadovaujantis Lietuvos Respublikos viešojo sektoriaus atskaitomybės įstatymu, Viešojo sektoriaus apskaitos ir finansinės atskaitomybės standartais, Viešojo sektoriaus subjektų finansinių ataskaitų konsolidavimo tvarkos aprašu bei Viešojo sektoriaus subjektų finansinių ataskaitų rinkinių konsolidavimo metodika Viešojo sektoriaus apskaitos ir ataskaitų konsolidavimo informacinėje sistemoje konsolidavimo kalendoriuje nustatytais terminais.
43. Savivaldybės biudžeto asignavimų valdytojai  per 10 kalendorinių dienų nuo ataskaitų pateikimo dienos savo interneto svetainėje paskelbia tarpinius ir metinius ataskaitų rinkinius, neturint savo svetainės, ataskaitų rinkinius teikia paskelbti savivaldybės interneto svetainėje. 
44. Lietuvos Respublikos finansų ministerijai teikiamus biudžeto vykdymo ataskaitų rinkinius ir konsoliduotų  finansinių ataskaitų rinkinius  pasirašo  administracijos direktorius.    
45. Biudžeto ir finansų skyrius kiekvieną mėnesį savivaldybės merui, administracijos direktoriui teikia informaciją apie biudžeto pajamų vykdymą pagal pajamų rūšis. 
46. Savivaldybės metų biudžeto vykdymo ir konsoliduotųjų finansinių ataskaitų rinkiniai, gavus Kėdainių rajono savivaldybės Kontrolės ir audito tarnybos išvadas, teikiamas tvirtinti  savivaldybės tarybai.
 
V SKYRIUS
BIUDŽETINIŲ ĮSTAIGŲ  GAUNAMA FINANSINĖ PARAMA

47. Biudžetinės įstaigos vardu gauta negrąžintina finansinė parama (piniginės lėšos) laikoma atskiroje biudžetinės įstaigos sąskaitoje.
48. Gautos paramos lėšos naudojamos biudžetinių įstaigų nuostatuose numatytiems uždaviniams įgyvendinti ir funkcijoms atlikti, vadovaujantis savivaldybės tarybos patvirtintomis rajono savivaldybės biudžetinės įstaigos vardu gautos paramos skirstymo taisyklėmis.
49. Gautos paramos apskaita tvarkoma vadovaujantis Lietuvos Respublikos labdaros ir paramos įstatymu ir naudojama pagal atskirą biudžetinės įstaigos vadovo patvirtintą išlaidų sąmatą. Sąmata turi būti suderinta su paramos teikėju tuo atveju, kai sudaroma paramos teikimo sutartis, kurioje ši sąlyga numatyta.

VI SKYRIUS
BIUDŽETINIŲ ĮSTAIGŲ  PAVEDIMŲ LĖŠOS, DEPOZITAI  IR KITOS LĖŠOS

50. Biudžetinių įstaigų pavedimų lėšos – tai lėšos, skiriamos socialiai remtiniems vaikams maitinti, mokinių kelionės išlaidoms kompensuoti ir iš kitų biudžetinių įstaigų, juridinių arba fizinių asmenų gautos lėšos tam tikriems pavedimams vykdyti. Šios lėšos laikomos atskiroje banko sąskaitoje ir naudojamos pagal tikslinę paskirtį.
51. Jeigu biudžetinė įstaiga pavedimų lėšas gauna iš valstybės ir savivaldybės biudžetų asignavimų valdytojų, šios lėšos naudojamos pagal asignavimų valdytojų (lėšų gavėjų) patvirtintą biudžeto išlaidų sąmatą, nurodant lėšų paskirstymą pagal išlaidų ekonominę paskirtį.
52. Kitos biudžetinių įstaigų lėšos (įplaukos, gautos draudiminiam įvykiui atsitikus, kompensacijos, gautos iš šalies ir užsienio renginių organizatorių ankstesniais biudžetiniais metais padarytoms dalyvavimo šiuose renginiuose išlaidoms padengti, biudžetinių įstaigų skelbiamų konkursų dalyvių mokesčiai, netesybos, lėšos, gautos iš kitos biudžetinės įstaigos už teikiamas paslaugas, kitos  įplaukos, gautos iš juridinių ir fizinių asmenų tam tikroms nenumatytoms biudžetinių įstaigų programų sąmatose išlaidoms padengti ir kurios nėra gautos kaip asignavimai) naudojamos pagal atskirą įstaigos vadovo patvirtintą išlaidų sąmatą įstaigos funkcijoms atlikti.
53. Europos Sąjungos ir valstybės biudžeto asignavimų valdytojo ankstesniais biudžetiniais metais išleistiems savivaldybės biudžeto asignavimams kompensuoti gautos lėšos (neįskaitant lėšų, nurodytų  šio tvarkos aprašo  52 punkte), kurios nesuplanuotos einamųjų biudžetinių metų  savivaldybės biudžete,  pervedamos  į  savivaldybės iždo sąskaitą arba daroma užskaita, surašant tarpusavio užskaitos aktą.                              
54. Įvykdžiusi pavedimą, biudžetinė įstaiga pateikia lėšas pervedusiam asmeniui ataskaitą (biudžeto išlaidų sąmatos vykdymo ataskaitą) ir grąžina nepanaudotų lėšų likutį, jeigu pavedimo davėjas nenurodo kitaip.
55. Biudžetinių įstaigų depozitinės lėšos laikomos atskiroje banko sąskaitoje ir esant tam tikroms  aplinkybėms grąžinamos asmenims arba organizacijoms ( toliau vadinama – depozitoriai), kurioms jos priklauso.
56. Biudžetinės įstaigos depozitus saugo  ribotą laiką:
56.1. lėšas, kurios turi būti grąžintos fiziniams asmenims, – 3 metus po šių lėšų grąžinimo sąlygose nustatyto termino;
56.2. lėšas, kurios turi būti grąžintos biudžetinėms įstaigoms, – iki biudžetinių metų pabaigos;
56.3. lėšas, kurios turi būti grąžintos kitiems juridiniams asmenims, – metus po šių lėšų grąžinimo sąlygose nustatyto termino.
57. Depozitoriams  nustatytu laiku neatsiėmus savo lėšų, biudžetinės įstaigos perveda jas į savivaldybės biudžeto pajamų sąskaitą.
58. Biudžetinių įstaigų pavedimų lėšos, depozitai ir kitos lėšos įtraukiamos į apskaitą vadovaujantis Lietuvos Respublikos finansų ministro patvirtintu Viešojo sektoriaus subjektų buhalterinės apskaitos organizavimo tvarkos aprašu.


VII SKYRIUS
EUROPOS SĄJUNGOS FINANSINĖS PARAMOS, KITOS GAUNAMOS FINANSINĖS PARAMOS IR BENDROJO FINANSAVIMO LĖŠŲ VALDYMAS

59. Europos Sąjungos finansinė parama ir kita gaunama finansinė parama  administruojama taip, kaip numatyta  pasirašytose sutartyse arba kituose teisės aktuose dėl atitinkamos Europos Sąjungos finansinės paramos arba kitos gaunamos finansinės paramos.
60. Europos Sąjungos finansinė parama ir kita gaunama finansinė parama ar įstaigų  programų asignavimų dalis, kurią sudaro Europos Sąjungos finansinė parama, kita gaunama finansinė parama ir savivaldybės biudžeto lėšos, finansuojama pagal patvirtintus asignavimus pagal  šių programų sąmatas ir suvestinius finansavimo planus pagal projektus ir sutartis.
61. Europos Sąjungos finansinę paramą tiesiogiai vykdantys savivaldybės biudžeto asignavimų valdytojai iki lapkričio 1 d. teikia informaciją Biudžeto ir finansų skyriui apie gautas ir panaudotas Europos Sąjungos lėšas, nurodo programos finansavimo šaltinį, funkcinės ir ekonominės klasifikacijos kodus. Biudžeto ir finansų skyrius teikia savivaldybės tarybai biudžeto tikslinimo projektą, įtraukia į biudžetą iš Europos Sąjungos gautas pajamas ir išlaidas. 

